  Майя Бывальцева Можгалэн тӧроез луон понна Михаил Трофимов но Олег Зонов вожвылъясько. Ивортодэтъя «Удмуртия» агентстволы со сярысь вераз муниципалитетысь тӧролэсь, кар думалэсь но администрациезлэсь ужзэс радъянъя управленилэн кивалтӥсез Людмила Романюк. Солэн ивортэмезъя, конкурс ӧрилэн кенешонэз удмуртарняе, 6-т пӧсьтолэзе, ортчиз. Отын укмыс кандидатъёс пӧлысь кысэ бырйизы. Эскеронъёслы йылпумъянъёсъя, Камбаркаысь хими ожтӥрлыкез быдтонъя объектлэн начальникез Михаил Трофимов 459 балл люказ, «Игринское» муниципал кылдытэтлэн тӧроез Олег Зонов — 412 балл. Карлы выль кивалтӥсез Можгаысь кар думалэн депутатъёсыз 10-тӥ пӧсьтолэзе ортчоно сессиязы быръёзы. Тодэ вайытом, карлэн тӧроезлэн интыез понна вожвылъяськон выльысь ялэмын вал. Нырысетӥяз кык кандидатъёс одӥг мында куара люказы. Тодэ вайытом, Можгалэн азьвыл тӧроез Алексей Шишов ужысьтыз ас мылкыд каремезъя 4-тӥ оштолэзе кошкиз. Кар кивалтӥсьлэсь ужзэ быдэсъяны Константин Кодесниковлы оскизы. Тегъёс: Политика Можга Удмуртия муниципалтӧрлыкъёс кивалтӥсьёс  